Варта адзначыць, што пакуль улада вытрымлівае алімпіскае заспакаенне: ні спецназу, ні іншых прыкметаў “рэпрэсіўнай машыны у гэты вечар у горадзе заўважана не было. Нават амаль не гучалі (прынамсі, я не чуў) з мегафонаў звыклыя папярэджанні праваахоўнікаў, што акцыя несанкцыянаваная, а яе ўдзельнікі, калі не разыйдуцца, могуць быць прыцягнуты да адміністратыўнай і нават да крымінальнай адказнасці. Невядомыя ў цывільным не перашкаджалі працаваць мас-медыям. Дэманстрантам нават дазволілі бесперашкодна па ходніках праследваць да Дому ўраду і правесці яшчэ адзін (пасля прыступак Палацу культуры прафсаюзаў) мітынг, пасля чаго тыя спакойна пакінулі “поле палітычнага бою. Хаця праз пэўны час усё ж давялося ўбачыць, як у бок усходняй часткі сталіцы рушылі “аўтазакі і аўтобусы з прадстаўнікамі спецслужб, што недзе ўвесь гэты час хаваліся, ды так, што іх не заўважылі нават медыйшчыкі.